題孫子紹所藏王摩詰渡水羅漢
作者：呂本中
朝代：宋

paragraphs: 問渠褰裳欲何往，彷徨徙倚滄波上。
至人入水固不濡，何以有此恐怖狀。
我知摩詰意未真，欲以筆端調世人。
此水此渡俱非實，摩詰亦未嘗下筆。
孫郎寶藏今幾年，往來周旋兵火間。
世人險阻更百難，彼渡水者安如山。
請君但作如此觀，莫更思維尋筆端。